1998R2390 — FI — 01.01.2007 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (EY) N:o 2390/98,

annettu 5 päivänä marraskuuta 1998,

neuvoston asetuksen (EY) N:o 1706/98 soveltamista koskevista yksityiskohtaisista säännöistä Afrikan, Karibian ja Tyynenmeren valtioista (AKT) tai merentakaisista maista ja merentakaisilta alueilta (MMA) peräisin olevien viljankorvikkeiden sekä viljasta ja riisistä valmistettujen tuotteiden tuontijärjestelmän osalta sekä asetuksen (ETY) N:o 2245/90 kumoamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annetun neuvoston asetuksen (EY) N:o 1706/98 ( 1 ) ja erityisesti sen 30 artiklan 1 kohdan,

sekä katsoo, että

asetuksen (EY) N:o 1706/98 15 artiklan mukaisesti vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 2 ), sellaisena kuin se on viimeksi muutettuna komission asetuksella (EY) N:o 923/96 ( 3 ), liitteessä A lueteltuja tiettyjä tuotteita tuodaan yhteisöön tulleitta ja riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 ( 4 ), sellaisena kuin se on viimeksi muutettuna asetuksella (EY) N:o 2072/98 ( 5 ), 1 artiklan 1 kohdan c alakohdassa lueteltuja tiettyjä tuotteita tuodaan yhteisöön AKT-maista peräisin oleviin tuotteisiin sovellettavin alennetuin tullein,

tällaisen järjestelmän soveltamista koskevissa yksityiskohtaisissa säännöissä on yhtäältä rajoituttava säätämään CN-koodiin 0714 10 91 ja 0714 90 11 kuuluvien tuotteiden osalta velvollisuudesta tuoda maksusta vapautettu tai alennetulla tullilla tuotava tuote tuontitodistukseen merkitystä AKT-valtiosta ja toisaalta otettava käyttöön säännöllisiä tiedonantoja koskeva järjestelmä,

asetuksen (EY) N:o 1706/98 27 artiklan 5 kohdan mukaisesti CN-koodeihin 0714 10 91 ja 0714 90 11 kuuluvista Afrikan, Karibian ja Tyynenmeren valtioista (AKT) tai merentakaisista maista ja merentakaisilta alueilta (MMA) peräisin olevista tuotteista ei peritä tullia silloin kun niitä tuodaan suoraan Ranskan merentakaisiin departementteihin enintään vuosikiintiötä vastaava 2 000 tonnia; tällaisen järjestelmän soveltamista koskevissa yksityiskohtaisissa säännöissä olisi käsiteltävä hakemusten jättämistä ja tuontitodistusten myöntämistä, jotta voitaisiin taata tuonti suoraan merentakaisiin departementteihin sekä vahvistetun määrän noudattaminen; toimenpiteen tavoitteen noudattamiseksi ja tariffikiintiön hallinnoimiseksi ja valvomiseksi olisi rajoitettava todistusten käyttö ainoastaan vapaaseen liikkeeseen luovutukseen mainituissa departementeissa,

nämä yksityiskohtaiset säännöt ovat maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 ( 6 ), sellaisena kuin se on viimeksi muutettuna asetuksella (EY) N:o 1044/98 ( 7 ), tai vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 ( 8 ), sellaisena kuin se on viimeksi muutettuna asetuksella (EY) N:o 444/98 ( 9 ), säännöksiä täydentäviä tai niistä poikkeavia tapauksen mukaan,

todistusten tosiasiallisen käytön paremman seurannan mahdollistamiseksi olisi sovellettava asetuksen (ETY) N:o 3719/88 säännöstä vapaaseen liikkeeseen luovuttamista koskevien todisteiden esittämisestä ennakolta,

on syytä muistaa, että tullien osittainen palauttaminen, joka johtuu 1 päivästä tammikuuta 1996 sovellettavien tullien alennuksesta, toteutetaan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 ( 10 ), sellaisena kuin se on viimeksi muutettuna asetuksella (EY) N:o 82/97 ( 11 ), ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 ( 12 ), sellaisena kuin se on viimeksi muutettuna asetuksella (EY) N:o 1677/98 ( 13 ), säännösten mukaisesti,

olisi kumottava CN-koodeihin 0714 10 91 ja 0714 90 11 kuuluvien Afrikan, Karibian ja Tyynenmeren valtioista (AKT) tai merentaisista maista ja merentakaisilta alueilta (MMA) peräisin olevien tuotteiden tuontijärjestelmän soveltamista koskevista yksityiskohtaisista säännöistä 31 päivänä heinäkuuta 1990 annettu komission asetus (ETY) N:o 2245/90 ( 14 ), sellaisena kuin se on viimeksi muutettuna asetuksella (EY) N:o 1431/97 ( 15 ), ja

tässä asetuksessa säädetyt toimenpiteet ovat viljan hallintokomitean lausunnon mukaiset,

ON ANTANUT TÄMÄN ASETUKSEN: